kardosdrur/scandi-wiki huggingface dataset:
Tore Torgersen

Tore Torgersen (født 10. september 1968 i Stavanger) er en norsk bowler. Han bor uå i Kungsbäcka i Sverige.

Han debuterede på det norske landshold i 1984 og konkurrerer for Pergamon bowlingteam (Sverige) og Hook Bowlingklubb.

Torgersen har bowlet i den prestigefyldte Weber cup tre gange og har vundet 2 af dem. 

Han blev verdensmester i all event i Abu Dhabi i De forenede arabiske emirater i 1999.

Fortjenester 
 2004: World Masters-guld
 2002: World Masters-guld
 1998: World Masters-guld
 2001: World Masters-sølv
 2000: World Masters-sølv
 2005: World Masters-semifinalist
 1999: World Masters-semifinalist

Torgersen er medlem af PBA (Professional Bowlers Association).

Eksterne henvisninger 
 Tore Torgersens personlige hjemmeside 

Bowlingspillere fra Norge
Brønderslev Idrætsforening

Brønderslev IF er en dansk idrætsforening, hjemhørende i Brønderslev. Foreningen blev grundlagt i 1897, og blandt sportsgrenene er fodbold, håndbold og bordtennis.

Klubbens bedste fodboldhold spillede i foråret 2016 i Jyllandsserien.

Trivia 
 Jakob Ahlmann spillede i klubben før han skiftede til AaB som 13-årig.

Fodboldklubber under DBU Jylland
Idrætsforening
Etableret i 1897
KBU's Pokalturnering

KBU's Pokalturnering var en cupturnering for fodboldklubber tilhørende Københavns Boldspil-Union, som blev spillet i perioden 1910-1953. B.93 vandt turneringen 13 gange og har dermed rekorden for flest titler.

Vindere og finalister 

Ni forskellige klubber opnåede at vinde KBU's Pokalturnering.

Turneringer og finaler

Kilder / eksterne henvisninger 

 Steen Ankerdal, Niels Rasmussen: På banen – med københavns fodbold gennem 100 år (KBU, 2003)
 Johs. Gandil: Dansk fodbold (Sportsbladets Forland, 1935)
 IFFHS – National cup competitions – Explanations, definitions and notes

Noter 

Etableret i 1910
Ophørt i 1953
Fodbold i København
Sarnia Fotovoltaikkraftværk

Sarnia Fotovoltaikkraftværk nær Sarnia, Ontario i Canada er pr. september 2010 verdens største fotovoltaikanlæg (solcelleanlæg) med 80 MWp.
I 2009 introducerede Ontario en subsiderings-tarif for vedvarende energiprogrammer med betaling af op mod CDN 44,3 cents per kWh(DKR 239 øre pr kWh) for store jordbaserede anlæg såsom Sarnia-anlægget. Der gør at Ontario har et af verdens mest subsiderede programmer for vedvarende energi.
Fase I (20 MWp) stod færdigt i december 2009 og Fase II (60 MWp) stod færdig i september 2010. Projektet er udviklet af Enbridge.
First Solar udviklede, organiserede og byggede faciliteterne og vil drive Sarnia Solar Projektet for Enbridge på en langtidskontrakt. Enbridge sælger den producerede strøm til Ontario Power Authority gennem en 20 årig købsaftale underlagt lovgivningen for Ontario Regeringens Vedvarende energi program.
Anlægget dækker 390 hektar og indeholder 96.6 ha solcellepaneler, hvilket svarer til omkring 1,3 mio. solcellepaneler. Den forventede årlige energiproduktion er omkring 120.000 MWh.

Referencer 

Solarpark Finsterwalde – Luftbild – Luftaufnahme – Luftbilder – Luftaufnahmen  Solarpark Finsterwalde – Luftbild – Luftaufnahme – Luftbilder – Luftaufnahmen  Zwei Luftaufnahmen des Solarparks

Solkraftværker
Ontario
Montalto di Castro Fotovoltaikkraftværk

Montalto di Castro Fotovoltaikkraftværk er et solcellebaseret solkraftværk i Montalto di Castro i Viterbo provinsen, Italien. Projektet er udviklet af den uafhængige investor SunRay, senere er projektet overtaget af SunPower. Det er det største fotovoltaikprojekt i Italien og blandt de allerstørste solkraftværker på verdensplan.

Projektet er gennemført i adskillige faser. Første fase med en kapacitet på 24 MW blev idriftsat i slutningen af 2009. Der bruges SunPower solcellepaneler og sol-trackere.

Solarpark Montalto di Castro ligger i Lazio regionen nær Rom. Fjerde fase blev idriftsat i december 2010.
Den samlede kapacitet var i 2011 på 84,2 MW.

Referencer 

Solkraftværker
Kraftværker i Italien
Bygninger, konstruktioner og anlæg i Lazio
Wayne Clark

Wayne Maxwell Clark (født 19. september 1953 i Perth) er en tidligere australsk cricket-spiller.

Clark er kendt for at have afslået Kerry Packer`s tilbud om at være en del af World Series Cricket, fordi han i stedet for ville koncentrere sig om at spille for sit land. Clark blev udelukket fra den australske cricket-trup som blev sendt til World Cup i 1979 som blev arrangeret i England, og samt udeladt fra australiens ture til England i 1980, 1981 og 1983.

Clark var træner for det australske cricket-hold Warriors. I januar 2007 blev det annonceret at Clark forlade sin rolle som cricket-træner, en rolle han har haft i hele ti sæsoner. Han var også træner for Yorkshire i sæsonen 2001-2002 hvor han ledede holdet til deres første County Championship titel i 33 år i 2001.

Eksterne henvisninger 

Cricketspillere fra Australien
Personer fra Perth
Multikulturalisme

Multikulturalisme er – i sin normative politiske betydning – en doktrin eller ideologi om, hvordan samfundet bør håndtere kulturel diversitet. Multikulturalismen siger altså ikke noget om hvorvidt eller i hvor høj grad samfundet bør acceptere immigration af mennesker med en anden kultur. Den svarer 'blot' på spørgsmålet "HVIS der i et samfund er kulturel diversitet, hvordan bør samfundet så håndtere den?". I modsætning til pluralisme, som kun fokuserer på individets rettigheder, er multikulturalisme også forbundet med grupperettigheder knyttet til individers kulturelle identitet og tilhørsforhold – eksempelvis retten til egne skoler med egne læseplaner etc. Multikulturalister fører således ikke kun en individuel rettighedspolitik, men derimod også en kollektiv identitetspolitik. 

Begrebet multikulturalisme bruges ofte i modsætning til forestillinger om kulturelt hegemoni. Disse to begreber forekommer i debatter om integration som en vigtig modpol.

Begrebet har gennem flere årtier været almindeligt i den anglo-amerikanske verden, men har først for alvor vundet indpas i det danske sprog i løbet af 1990’erne.

Eksterne kilder og henvisninger 

Ideologier
C'mon C'mon

C'mon, C'mon er det fjerde studiealbum fra amerikanske singer-songwriter Sheryl Crow og udgivet i 2002. Singlen "Soak Up The Sun" toppede på #1 på Billboard Adult Contemporary chart og #17 på Billboard Hot 100 og blev en af hendes største hit siden "All I Wanna Do". "It's Only Love" var en feat med Gwyneth Paltrow på backing vokal. C'mon, C'mon nåede op på #2 på UK album chart og på Billboard 200, hvor den har solgt 2.100.000 eksemplarer i januar 2008.
Albummet debuterede som #2 på Billboard 200 med 185.000 solgte eksemplarer. Sangen C'mon C'mon, der også er albummets titel, omhandler hendes kærlighedsforhold til skuespilleren Owen Wilson.

Sporliste
"Steve McQueen" (Crow, John Shanks) – 3:25
"Soak Up the Sun" (Crow, Jeff Trott) – 4:52
"You're an Original" (Crow, Trott) – 4:18
"Safe and Sound" (Crow) – 4:32
"C'mon, C'mon" (Crow) – 4:45
"It's So Easy" (S. Crow, Kathryn Crow) – 3:24
"Over You" (Crow) – 4:38
"Lucky Kid" (Crow, Trott) – 4:02
"Diamond Road" (Crow, Marti Frederiksen) – 4:09
"It's Only Love" (Crow) – 5:05
"Abilene" (Crow, Trott) – 4:05
"Hole in My Pocket" (Crow, Peter Stroud) – 4:37
"Weather Channel" (Crow) – 4:40
"Missing" [Brazil, Australia, Germany, UK & Japan bonus track]
"I Want You" [UK & Japan bonus track]
"You're Not the One" [Japan bonus track]

Musikvideoer 
"Steve McQueen"
"Soak up the Sun"
"Safe and Sound (live)"

Album fra 2002
Shane Warne

Shane Keith Warne (født 13. september 1969 i Melbourne, død 4. marts 2022 i  Koh Samui, Thailand) var en australsk professionel cricketspiller som var kaptajn for Rajasthan Royals. Han var en af de bedste leg spin-bowlere i crickethistorien nogensinde. Fra oktober 2004 havde han rekorden i at tage anden flest gærder (708) i Test cricket. Efter den femte kamp mod England i 2006–2007 Ashes-serien stoppede Warne på det australske landshold. Han spillede en sæson til for Hampshire, før han i marts 2008 skrev under for det indiske hold Rajasthan Royals. I 2008 ledte han holdet frem til finalesejren i Indian Premier League som både kaptajn og træner.

Noter

Eksterne henvisninger 

Cricketspillere fra Australien
Personer fra Melbourne
Carlos Velasco Carballo

Carlos Velasco Carballo (født 16. marts 1971) er en spansk fodbolddommer fra Madrid. Han har dømt internationalt under det internationale fodboldforbund FIFA siden 2008, hvor han er indrangeret som Elite Category-dommer, der er det højeste niveau for internationale dommere.

Velasco Carballo er blandt de udtagede dommere til sommerens EM 2012 i Polen og Ukraine

Karriere

EM 2012 
Carballo slutrunde debuterede ved EM 2012 i Polen og Ukraine, hvor han blandt andet dømte åbningskampen den 9. juni 2012:
   –   1 - 1 (gruppespil)

Kampe med danske hold 
 Den 30. juli 2009: 3. kvalrunde i Europa League: Brøndby IF – Legia Warszawa 1-1.
 Den 18. februar 2010: 1/16-finale i Europa League: FC København – Marseille 1-3.
 Den 24. august 2011: Kvalifikation til Champions League: Viktoria Plzeň – FC København 2-1.

Referencer 

Kampoversigt 

Fodbolddommere fra Spanien
Dommere i UEFA Champions League
Pik Lenin

Pik Lenin (; Pik Lenina), oprindeligt kendt som Pik Kaufmann, er med sine 7.134 meter det højeste bjerg i Alajbjergene i den nordlige del af Pamir i Centralasien, på grænsen mellem Tadsjikistan og Kirgisistan. Dermed har Pik Lenin den næsthøjeste bjergtinde i Pamir (hhv. den fjerde- eller femtehøjeste, om man også regner Kongur og Muztagata med, som ligger i Folkerepublikken Kina, hvilket er et omstridt emne. Bjerget er opkaldt efter Vladimir Lenin.

Bjerget blev "opdaget" i 1871 af den russiske forsker Aleksej Fedtjenko, og blev opkaldt af den daværende russiske generalguvernør i Turkestan Konstantin von Kaufmann, og fik dermed navnet Pik Kaufmann (Kaufmanntinden). I 1928 navngav man atter bjerget, denne gang efter lederen af Oktoberrevolutionen, og bjerget kom dermed til at hedde Pik Lenin (Lenintinden). I selvsamme år blev bjerget også besteget for første gang af Karl Wien, Eugen Allwein og Erwin Schneider – alle medlemmer af en tysk-sovjetisk ekspedition under ledelse af Nikolaj Gorbunov og Nikolaj Krylenko.

Eksterne henvisninger 
Hjemmeside on Pik Lenin

Kildehenvisninger 

Bjerge i Tadsjikistan
Bjerge i Kirgisistan
Charles Beachcroft

Charles Beachey Kay Beachcroft (1871 i Rickmansworth, Hertfordshire – 15. maj 1928) var en britisk cricketspiller som deltog i de olympiske lege 1900 i Paris.

Beachroft blev olympisk mester i cricket under OL 1900 i Paris.
Han var holdkaptajn på det britiske hold Devon & Somerset County Wanderers som besejrede det franske crickethold Union des Sociétés Françaises de Sports Athlétiques med 262-104 i finalen, en finale som foregik over to dage.

Eksterne henvisninger 

Cricketspillere fra England
Oswald Achenbach

Oswald Achenbach (født 2. februar 1827 i Düsseldorf, død 1. februar 1905 sammesteds) var en tysk landskabsmaler. Han var bror til Andreas Achenbach og elev af denne.

I et par år studerede Achenbach ved Kunstakademiet i Düsseldorf. Achenbach vandt snart et anset navn for sine italienske landskabsmalerier med stærke lysvirkninger og virkningsfuldt anbragt staffage. De fremstiller ofte Mellem- og Syditaliens Klostre og villaer (Villa d’Este, Torre del Greco, Måneskinsnat ved Neapel, Villa Torlonia etc.), sete i effektfuld måneskins- eller solnedgangsbelysning. 1863-72 var han ansat som lærer i landskabsmaleri ved Düsseldorf-Akademiet. Achenbach har også udført litografier. Nasjonalgalleriet i Oslo ejer et maleri af ham.

Kilder 

Landskabsmalere
Malere fra Tyskland
Tyskere i 1800-tallet
Personer fra Düsseldorf
Mu Yuxin

Mu Yuxin (født 9. maj 1970) er en kinesisk fodbolddommer, som dømmer i den kinesiske liga. Han blev aktiv som dommer i 1984, og dømmer som linjedommer. Han har dømt et VM i fodbold, 2010 hvor han var linjedommer for Subkhiddin Mohd Salleh fra Malaysia. 

Fodbolddommere
Sportsfolk fra Kina
Dommere i VM i fodbold 2010
Costas Kapitanis

Costas Kapitanis (født 21. maj 1964) er en cypriotisk fodbolddommer. Han har aldrig dømt nogen kampe i VM- eller EM, men han har dømt 11 kampe i UEFA-cupen

Kilder 

Fodbolddommere
Sportsfolk fra Cypern
Redouane Achik

Redouane Achik (født 21. april 1972) er en marokkansk fodbolddommer, som dømmer i den amerikanske liga. Han blev FIFA-dommer i 1984, og dømmer som linjedommer. Han har dømt et VM i fodbold, 2010 hvor han var linjedommer for Koman Coulibaly fra Mali. 

Fodbolddommere fra Marokko
Dommere i VM i fodbold 2010
Europavej E105

E105 er en europavej der begynder i Kirkenes i Norge og ender i Jalta i Ukraine. Undervejs går den blandt andet gennem: Murmansk, Petrozavodsk, Sankt Petersborg, Moskva og Orjol i Rusland; Kharkiv, Simferopol og Alushta i Ukraine.

Referencer

Eksterne henvisninger 

105
Veje i Norge
Veje i Rusland
Veje i Ukraine
Mohamed Guezzaz

Mohamed Guezzaz (Arabisk:محمد جويزاز , født 1. oktober 1962) er en marrokansk fodbolddommer.
Han har dømt i 2004 og 2005 og et VM i fodbold i 2002)

Karriere

VM 2002 
  –  3 – 1 (gruppespil)

Kilder 
 weltfussball.de 

Fodbolddommere fra Marokko
Dommere i VM i fodbold 2002
Jens Rathke

Jens Rathke (født 14. november 1769 i Kristiania, død 28. februar 1855 sammesteds) var en norsk naturvidenskabsmand.

Efter at have taget teologisk embedseksamen fra Københavns Universitet 1792 kastede han sig over naturfag. 1795 studerede han med offentligt stipendium fiskerierne langs Norges vestkyst, 1798-1800 i Portugal og på Madeira og derefter indtil 1804 igen i Nordnorge og Rusland. Han afsluttede efter sin hjemkomst de to store værker Icones rerum naturalium af Peter Ascanius (1805) og Zoologiet Danicaø af O.F. Müller (1806). Ved en ny rejse til Nordland fik han andel i forordningen af 20. oktober 1813, der gav Nordland handelsfrihed. Samme år blev Rathke Universitetets første professor i naturhistorie; han tog afsked 1845. Hans Reise langs Norges Kyster 1795-1802 udkom først 1907 i Bergen. Sin formue og sine efterladte papirer testamenterede han til Kristiania Universitet, der uddeler det Rathkeske Legat til rejser i naturvidenskabelige øjemed inden for landets grænser.

Kilder

Eksterne henvisninger 

 

Zoologer fra Norge
Iktyologer
Ansatte ved Oslo Universitet
Personer fra Oslo
Teologer fra Norge
Faglitterære forfattere fra Norge
Filantroper fra Norge
Medlemmer af Videnskabernes Selskab
Salmonsens
Dansksprogede forfattere fra Norge
Alumni fra Københavns Universitet
Europavej E1

E1 er en europavej der begynder i Larne i Nordirland og ender i Sevilla i Spanien. Undervejs går den blandt andet gennem: Belfast i Nordirland; Dublin, Wexford og Rosslare i Irland ...(ingen direkte forbindelse)... A Coruña og Pontevedra i Spanien; Valença, Porto, Aveiro, Coimbra, Lissabon, Setúbal, Faro og Vila Real de Santo António i Portugal; Huelva i Spanien.

Referencer

Eksterne henvisninger 

01
Veje i Nordirland
Veje i Irland
Veje i Portugal
Veje i Spanien
Martin Rathke

Martin Heinrich Rathke (født 25. august 1793 i Danzig, død 3. september 1860 i Königsberg) var en tysk anatom.

Han tog doktorgraden 1818, blev 1829 professor i anatomi i Dorpat og 1835 professor i zoologi og anatomi i Königsberg. Hans videnskabelige arbejder, der hovedsagelig ligger på embryologiens område, hører til det ypperste, denne videnskabsgren nogen sinde har frembragt, og har på mange områder virket banebrydende; det var således Rathke, der først påviste og forstod de hos alle hvirveldyrfostre optrædende gællebuer og gællespalter.

Foruden hans monografier over flodkrebsens, skildpaddens, snogens og krokodillens udvikling fortjener her at nævnes Die Entwicklung der Geschlechtswerkzeuge bei den Wirbelthieren (1825), Entwicklungsgeschichte des Menschen und der Thiere (1832—33), Untersuchungen über den Kiemenapparat und das Zungenbein (1832) og Entwicklung des Schädels der Wirbelthiere (1839).

Kilder 
 

Zoologer fra Tyskland
Anatomer fra Tyskland
Personer fra Gdansk
Salmonsens
Medlemmer af Royal Society
Medlemmer af Det Preussiske Videnskabsakademi
Vase & Fuglsang

Vase & Fuglsang er et team af de to tekstforfattere René Vase og Jannik Fuglsang. De har arbejdet sammen siden 1996.
De mødte hinanden ved Århus Revyen 1995-1996 og har siden forfattet omkring 25 teaterstykker og 400 revynumre, samt leveret tekster til et hav af comedy-shows og forskellig tv-satire.

Vase & Fuglsang har været fast leverandør af tekst og musik til så forskellige komikere som Andreas Bo Pedersen, Jacob Haugaard, Flemming Jensen, Pallesen og Pilmark, Finn Nørbygaard, Ulf Pilgaard, Lisbet Dahl og mange flere. Ikke mindst til Cirkusrevyen har Vase & Fuglsang skrevet tekster i mange år, og makkerparret er hele syv gange (seks gange i fællesskab) kåret som årets revyforfattere. Mest kendt er nok Ulf Pilgaards "Lærte vi noget" (2006) om Muhammed-krisen og "Klar snak" (2009, kaldet "Perlemor), som var en parodi på politidirektør Hanne Bech Hansen. De er faste leverandører til satirehæftet Svikmøllen og har desuden udgivet "Slem Hund" i samarbejde med Jan Svarrer og Sebastian Dorset.

Referencer

Ekstern henvisning 
 Vase & Fuglsangs hjemmeside

Cirkusrevyen
Revyforfattere fra Danmark
Par
Dansksprogede forfattere fra Danmark
Karl August Möbius

Karl August Möbius (født 7. februar 1825 i Eilenburg, død 6. april 1908) var en tysk zoolog.

Möbius studerede naturvidenskab i Berlin, blev 1853 lærer ved Johanneum i Hamborg, 1868 professor i zoologi ved universitetet i Kiel og
var endelig 1887—1905 direktør for Berlins zoologiske museum. 1871—72 deltog han i Pommeraniaekspeditionen, hvis formål var en undersøgelse af Østersøen, 1874—75 besøgte han Mauritius og Seychellerne, navnlig for at studere koralrevene. Han var medlem af kommissionen for udforskningen af de tyske have og har i adskillige arbejder behandlet disses dyreliv. Særlig kendt er hans Die Fauna der Kieler Bucht (1865—73), i hvilket han sammen med Heinrich Adolph Meyer har givet en fortræffelig bearbejdelse af bløddyrene. Endvidere har han udgivet Die echten Perlen (1857), Ueber Austern- und Miesmuschelzucht (1870), Die Austern und Austernwirtschaft (1877) og et par arbejder over protozoer og coelenterater; dernæst Beiträge zur Meeresfauna der Insel Mauritius und der Seychellen (1880) samt endelig, i forbindelse med Friedrich Heincke, Die Fische der Ostsee (1883).

Kilder 

 

Zoologer fra Tyskland
Iktyologer
Økologer
Professorer fra Tyskland
Ansatte ved Kiels Universitet
Museumsfolk fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Antonio Jesús López Nieto

Antonio Jesús López Nieto (født 25. januar 1958) er en tidligere spansk fodbolddommer. Han dømte internationalt under det internationale fodboldforbund FIFA fra 1993 til 2003.
I 2000 dømte han finalen i UEFA Cuppen i Parken, København, mellem Arsenal og Galatasaray, der endte med en sejr til tyrkiske Galatasaray efter straffesparkskonkurrence.

Ved de store slutrunder blev det til én kamp i VM 2002 og to kampe ved EM 1996.

Karriere

EM 1996 
   –   2-1 (gruppespil).
   –   0-0 (kvartfinale, Frankrig vinder efter straffesparkskonkurrence).

VM 2002 
I den ene kamp López Nieto dømte ved VM 2002, satte han VM-rekord i flest antal gule kort, da han uddelte 14 gule kort i kampen mellem Cameroun og Tyskland. Rekorden blev slået af Valentin Ivanov ved VM 2006.
   –   0-2 (gruppespil).

Kampe med danske hold 
 Den 28. august 2002: Tredje kvalifikationsrunde til Champions League: Brøndby – Rosenborg 2-3.
 Dem 27. marts 1999: Kvalifikation til EM 2000:  –  1-2.

Referencer 

Kampoversigt 

Fodbolddommere fra Spanien
Dommere i VM i fodbold 2002
Dommere i UEFA Champions League
Saxo Ascanius

Saxo Henriksen Ascanius (15. oktober 1650 - 1733) var en dansk præst. Han var søn af sognepræsten i Blidstrup, Henrik Christensen A. og Barbara Olufsdatter. Han blev student på Roskilde Skole i 1675. Fem år senere tog han en attestats i teologi. Herefter arbejdede han bl.a. som lærer for Mogens Skeels børn. I 1695 blev han sognepræst for Boddum, Ydby og Hurup, hvilket han blev ved med at være til sin død i 1733.

Ascanius var gift to gange. Først med Karen Schytte (1661 - 1697), der var datter af sognepræst Karby Mads Christensen S. Efter hendes død blev han gift med Vibekke Schytte, da var datter af sognepræst i Vestervig Christen Nielsen.

Præster fra Danmark
Danskere i 1600-tallet
Danskere i 1700-tallet
Personer i Dansk Biografisk Leksikon
Letlands Musikakademi

Jāzeps Vītols Letlands Musikakademi (; forkortet JVLMA), tidligere Letlands Konservatorium, er et universitet indenfor musikuddannelse i Letland, som underviser i professionel og akademisk musikteori og historie. Juniorinstitutet hedder Emīls Dārziņs Musikskole. Letlands statslige musikakademi blev grundlagt i 1919 af den lettiske komponist Jāzeps Vītols, som også var den første direktør for Letlands Nationalopera.

Kendte alumne 

 Misha Alexandrovitj, cantor
 Volfgangs Dārziņš, komponist
 Sarah Feigin
 Elīna Garanča, mezzosopran
 Inessa Galante, sopran

 Jānis Ivanovs, komponist
 Arvīds Jansons, dirigent
 Oleg Kagan, violinist
 Gidon Kremer, violinist

 Raimonds Pauls
 Uģis Prauliņš, komponist
 Aleksandrs Viļumanis, dirigent
 Imants Zemzaris, komponist

Eksterne henvisninger 
 Officiel hjemmeside

Kildehenvisninger 

Musikkonservatorier
Musikakademi
Musikakademi
Etableret i 1919
Bygninger, konstruktioner og anlæg i Riga
Adolf Friedrich Hesse

Adolf Friedrich Hesse (30. august 1809 — 5. august 1863) var en tysk musiker.

Hesse var en udmærket og almindelig beundret organist, der fra Breslau, hvor han var ansat, gjorde kunstrejser til Frankrig og England. Hans talrige orgelkompositioner har endnu bevaret deres værdi.

Komponister fra Tyskland
Organister fra Tyskland
Prinsesse Lilian af Sverige

Prinsesse Lilian af Sverige (oprindeligt Lilian May Davies, født 30. august 1915 i Wales, død 10. marts 2013 i Stockholm) var prinsesse af Sverige og hertuginde af Halland. Hun var enke efter prins Bertil af Sverige, som var kong Carl XVI Gustafs onkel.

Lilian stammede fra Wales og var datter af William John Davies og Gladys Mary Curran. Før hun mødte prins Bertil, var hun gift med skuespilleren Ivan Craig. Under anden verdenskrig arbejdede Lilian, dengang fru Craig, på en fabrik, som producerede radioer til den britiske flåde, og på et sygehus for sårede soldater.

I 1943 mødte hun prins Bertil af Sverige. De blev et par, men kunne af politiske årsager ikke gifte sig før 7. december 1976, da de indgik ægteskab på Drottningholm Slot. Prinsesse Lilian blev omtalt som Hendes Kongelige Højhed. 

5. januar 1997 døde prins Bertil med prinsesse Lilian ved sin side. Siden den gang fortsatte prinsesse Lilian med at repræsentere kongefamilien i forskellige sammenhænge. Hun var protektor for mange organisationer og også æresmedlem af en række klubber inden for prins Bertils interesseområde. Lilian blev i 1992 tildelt storkorset af St. Olavs Orden.

Prinsesse Lilian udgav en biografi om sit liv med prins Bertil i 2000.

Kilder 

Prinsesser fra Sverige
Storkors af Sankt Olavs Orden
Huset Bernadotte
Hertuginder af Halland
Sonic (danser)

Sonic, der rigtigt hedder Daniel Sonic Rojas, er en dansk-colombiansk breakdancer og leder af crewet Natural Effects. Han har bl.a. deltaget i og vundet de store internationale konkurrencer UK B-Boy Championships og Ultimate B-Boy Session. Han stillede også op til talentshowet Scenen er din 2004 og vandt i sin kategori.

Han har medvirket i en lang række teater- og ballet-forestillinger i Danmark. I 2013 medvirkede han i forestillingen Robin in the Hood på Nørrebro Teater sammen med komikerne Lasse Rimmer og Christian Fuhlendorff, sangeren Wafande og danseren Christel Stjernebjerg.

Referencer 

Dansere fra Danmark